text: Far til handicappet: Jeg er vred
  11 juni 2014 kl. 15.05
  En far til en spastisk søn er rystet og vred over Fredericia Kommunes forslag til besparelse på handicapområdet.
  Kurt Hansens søn, Jan Hansen, kan ingenting selv. Han har brug for massiv støtte fra kommunen, og den støtte har Fredericia Kommunes Social- og Omsorgsudvalg forslået at spare kraftigt i.
  - Hvis der bliver færre timers hjælp til min søn, kan konsekvensen blive, at han aldrig kan komme ud for en dør. Det har jeg det rigtig skidt med, siger Kurt Hansen til TV SYD.
  Derfor har Kurt Hansen skrevet et brev til politikerne i Social- og Sundhedsudvalget, hvor han har regnet ud, at der bliver sparret meget mere på handicappede end de almindelige borgere.
  - Der er i hele Voksenservice cirka 1.350 borgere, og med den nævnte besparelse vil det svare til 15.000 kroner per borger. Når man næste vil spare 80 millioner kroner, svarer det til 1.600 kroner per borger, skriver Kurt Hansen i brevet.
  